
           Nr.23/27/2004

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.32/2004 pentru modificarea şi completarea Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române, trimis comisiei cu adresa nr.P.L. x-75 din 1 martie 2004, Camera Deputaţilor fiind Cameră decizională.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                            Bucureşti, 17.03.2004






                                                                         Nr.23/27/2004

RAPORT

asupra proiectului de Lege privind aprobarea Ordonanţei Guvernului nr.32/2004 pentru modificarea şi completarea Ordonanţei Guvernului nr.112/1999 privind călătoriile gratuite în interes de serviciu 

şi în interes personal pe căile ferate române



1. În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L. x - 75 din 1 martie 2004, pentru avizare şi dezbatere în fond, cu proiectul de Lege privind aprobarea Ordonanţei Guvernului nr.32/2004 pentru modificarea şi completarea Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române.



Ordonanţa nr.32/2004 a fost emisă pentru completarea prevederilor Ordonanţei nr.112/1999 privind păstrarea drepturilor câştigate de salariaţii filialelor unităţilor feroviare care au fost privatizate prin licitaţii organizate prin Bursa Română de Mărfuri conform prevederilor Ordonanţei de urgenţă a Guvernului nr.73/2003 privind unele măsuri pentru accelerarea privatizării societăţilor comerciale la care Compania Naţională de Căi Ferate "CFR" - S.A., Societatea Naţională de Transport Feroviar de Marfă "CFR Marfă" - S.A. şi Societatea Naţională de Transport Feroviar de Călători "CFR Călători" - S.A., sunt acţionari majoritari.


Ordonanţa a fost avizată favorabil de Consiliul Legislativ, cu nr.131 din 29 ianuarie 2004.



Proiectul de lege a fost adoptat de Senat în şedinţa din 23 februarie 2004.



Proiectul de lege a fost avizat favorabil de Comisia pentru buget, finanţe şi bănci, cu nr/111/03.03.2004 şi de Comisia pentru muncă şi protecţie socială, cu nr.27/90/10.03.2004.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Lucrările comisiei s-au desfăşurat în data de 10 martie 2004.



La lucrări au fost prezenţi 22 de deputaţi din totalul de 25 de deputaţi membri ai comisiei.



La dezbaterea proiectului de lege au participat specialişti din Ministerul Transporturilor, Construcţiilor şi Turismului.



Raportul comisiei a fost adoptat în unanimitate.



4. Potrivit prevederilor art.75 din Constituţia României, republicată, Camera Deputaţilor este Cameră decizională.



5. În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise care se referă la impozitarea autorizaţiilor permiselor de călătorie pe căile ferate române conform prevederilor Legii nr.571/2003 privind Codul fiscal şi la modul de suportare a contravalorii permiselor de călătorie şcolare.

I.  A M E N D A M E N T E    A D M I S E



În urma dezbaterilor, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text adoptat de Senat
	Amendamente admise
	Motivaţie
	Camera decizională

	0
	1
	2
	3
	4

	1.
	LEGE

privind aprobarea Ordonanţei Guvernului nr.32/2004 pentru modificarea şi completarea Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române


	Nemodificat
	
	Camera Deputaţilor

	2
	Articol unic: Se aprobă Ordonanţa Guvernului nr.32 din 29 ianuarie 2004 pentru modificarea şi completarea Ordonanţei Guvernului nr.112/1999 privind călătoriile gratuite în interes 


	Art.I - Se aprobă Ordonanţa Guvernului nr.32 din 29 ianuarie 2004 pentru modificarea şi completarea Ordonanţei Guvernului    nr.112/1999     privind      călătoriile
	S-au adus modificări şi completări.

S-a introdus art.II privind necesitatea republicării.
	Camera Deputaţilor


	0
	1
	2
	3
	4

	
	de serviciu şi în interes personal pe căile ferate române, adoptată în temeiul art.1 pct.II.31 din Legea nr.559/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.90 din 31 ianuarie 2004.


	gratuite în interes de serviciu şi în interes personal pe căile ferate române, adoptată în temeiul art.1 pct.II.31 din Legea nr.559/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.90 din 31 ianuarie 2004, cu următoarele modificări şi completări:

	
	

	3. 
	______

______
	1. La articolul I, după punctul 5 se introduce punctul 51 cu următorul cuprins:

"51. După alineatul (4) al articolului 42 se introduc alineatele (5) şi (6) cu următorul cuprins: 

(5) Călătoriile în interes personal efectuate în baza autorizaţiei de călătorie se declară de către titularul acesteia, pe proprie răspundere, în luna respectivă, cu precizarea traseului şi rangului de tren folosit.

(6) Permisele de călătorie ale membrilor de familie ai salariaţilor posesori de autorizaţii de călătorie sau permise de călătorie reprezintă cupoane de bonuri de valoare ce se acordă cu titlu gratuit. "


	Precizare necesară.

În conformitate cu prevederile Legii nr.571/2003 privind Codul fiscal.
	Camera Deputaţilor

	4. 
	(4) Contravaloarea permiselor de călătorie pe căile ferate române emise, în mod gratuit,  pensionarilor care îndeplinesc condiţiile prevăzute la alin. (1), lit. a) şi b) şi alin. (2) şi a membrilor lor de familie, se suportă din bugetul Ministerului Lucrărilor Publice, Transporturilor şi Locuinţei;

(text O.G. nr.112/1999)

______


	2. La articolul I, după punctul 7 se introduc punctele 71 şi 72 cu următorul cuprins:

"71. Alineatul (4) al articolului 5 va avea următorul cuprins:
(4) Contravaloarea permiselor de călătorie pe căile ferate române emise în mod gratuit  pensionarilor care îndeplinesc condiţiile prevăzute la alin. (1), lit. a) şi b) şi alin. (2) şi  membrilor lor de familie, precum şi permisele de călătorie şcolare ale copiilor acestora se suportă din bugetul Ministerului Transporturilor, Construcţiilor şi Turismului;

72. După alineatul (5) al articolului 5 se introduce alineatul (6) cu următorul cuprins:

(6) Permisele de călătorie ale pensionarilor şi membrilor de familie ai acestora reprezintă cupoane de bonuri de valoare ce se acordă cu titlu gratuit."


	Precizarea modului de suportare a contravalorii permiselor de călătorie şcolare.

Conform prevederilor Legii nr.571/2003 privind Codul fiscal.
	Camera Deputaţilor

	5. 
	8. După articolul 8 se introduce articolul 81 cu următorul cuprins:

Art.81. - Copiii salariaţilor Societăţii Naţionale de Transport Feroviar de Călători "C.F.R. Călători" - S.A., Companiei Naţionale de Căi Ferate "C.F.R." - S.A., Societăţii Naţionale de Transport Feroviar de Marfă "C.F.R. Marfă" - S.A., Societăţii de Administrare Active Feroviare "S.A.A.F." - S.A., ai unităţilor cu profil feroviar care rezultă prin reorganizarea acestor unităţi, filialelor acestora, precum şi ai subunităţilor din structura organizatorică a acestora, ai pensionarilor proveniţi din aceste unităţi sau din cadrul persoanelor juridice din care aceste unităţi au rezultat prin reorganizare, inclusiv copiii pensionarilor proveniţi din fosta Societate de Servicii de Management Feroviar "S.M.F." - S.A., care sunt în întreţinerea acestora, a tutorilor ori aflaţi în plasament familial, elevi sau studenţi, precum şi cei care parcurg o formă de învăţământ postuniversitar, în vârstă de până la 25 de ani, respectiv 26 de ani în cazul în care urmează studii superioare cu o durată de învăţământ mai mare de 5 ani, în unităţi de învăţământ de stat ori particular, şi care urmează cursuri de practică în alte localităţi decât dea de domiciliu, beneficiază de permise de călătorie şcolare, în mod gratuit, pentru o distanţă de maximum 300 km.

______


	3. La articolul I, punctul 8 va avea următorul cuprins:

"8. Articolul 81 va avea următorul cuprins:
Art.81. - alin.(1)
Nemodificat

(2) Permisele de călătorie şcolare reprezintă cupoane de bonuri de valoare ce se acordă cu titlu gratuit. "

	Conform prevederilor Legii nr.571/2003 privind Codul fiscal.


	Camera Deputaţilor

	6. 
	Art.122 - (1) Contravaloarea autorizaţiilor şi permiselor  de călătorie pe căile ferate române de care beneficiază, în mod gratuit,  persoanele prevăzute la art. 3 şi 4, se suportă de agenţi economici sau de instituţiile publice, după caz, şi sunt deductibile fiscal.

(text O.G. nr.112/1999)


	4. La articolul I, după punctul 8 se introduce punctul 81 cu următorul cuprins:

"81. Alineatul (1) al articolului 122, va avea următorul cuprins:

Art.122 - (1) Contravaloarea autorizaţiilor şi permiselor  de călătorie pe căile ferate române de care beneficiază, în mod gratuit,  persoanele prevăzute la art. 3, 4 şi 8, cu excepţia copiilor pensionarilor proveniţi din unităţile prevăzute la art.81, se suportă de agenţii economici sau de instituţiile publice, după caz, şi sunt deductibile fiscal."

	Coroborare cu modificările aduse alineatului (4) al articolului 5.
	Camera Deputaţilor

	7. 
	______
	Art.II - Ordonanţa Guvernului nr.112/1999 privind călătoriile gratuite în interes de serviciu şi în interes personal pe căile ferate române, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Necesitatea republicării ordonanţei ca urmare a modificărilor aduse prin prezenta lege.
	Camera Deputaţilor


                                      PREŞEDINTE,                                                                SECRETAR,

                                        István Antal                                                                 Cristian Buzea

RAPORTORI:

Dep.Ioan Bivolaru - PSD
Dep.Aurelia Vasile - PSD

Dep.Marin Anton - PNL
Dep.Anca Boagiu - PD

Dep.Aurel Daraban - PSD
Dep.Ioan Miclea - PRM  


 

Dep.DumitruPalade - PRM
Dep.Robert Raduly - UDMR

 
 


Dep.Ion Rădoi - PSD

Dep.Florentin Sandu - PSD
 
 



Dep.Pavel  Târpescu - PSD
Dep.Cristian Buzea - PRM

Dep.Istvan Erdei - UDMR

Expert,

Daniel Bădina

